СМС IэмалкIэ
Къэбэрдей-Балъкъэрым щыпсэухэм коммунальнэ Iуэхутхьэбзэхэм я уасэр «Автоплатёж» IэмалымкIэ ят хъунущ. Абы папщIэ щIыпIэ куэд къызэщIэзыубыдэ банкым (мобильный банк) пыщIа ХъумапIэ банкым и банк картэрэ жып телефонрэ яIэн хуейщ.
«ЖКХ-м и автоплатёж»-р мы щIыкIэм тетщ: IуэхутхьэбзащIапIэхэм я тхылъхэм япкъ иткIэ, банкым мазэ къэс зыдэлажьэм зыпещIэ, зи чэзу пщIэр зэрыхъур смс IэмалкIэ жреIэ. Iуэхутхьэбзэм хуэзэр итыну хуэмеймэ, апхуэдэ тхыгъэкIэ банкым хъыбар къригъэщIэж хъунущ. Арэзымэ, жыхуаIэ ахъшэ бжыгъэр и счётым занщIэу хагъэкI.
«Автоплатёж»-кIэ итынумрэ щитыну пIалъэмрэ езым игъэбелджылыжыну хуитщ. А щIыкIэм тету, куей центрым щыпсэухэм Интернетымрэ телевиденэмрэ хуэзэр ят хъунущ.
— ЦIыхухэм я зэманым къыдэдгъэхуэн мурадкIэ, нэхъ Iэмал тыншхэр яхудогъэлъагъуэ. «Автоплатёж»-р къэзыгъэсэбэпхэр чэзухэм хэтынукъым, я счётхэри и пIалъэм хуатхынущ, — жеIэ «Урысейм и ХъумапIэ банк» ОАО-м и Къэбэрдей-Балъкъэр къудамэм и унафэщI Урысбий Хьэмидбий.
«Автоплатёж»-м и Iуэхутхьэбзэм банкым и къудамэхэм фыщыхыхьэ е «ХъумапIэ банк-Онлайн» IэмалкIэ зыпыфщIэ хъунущ. Ахэр пщIэншэщ.
БАГЪЭТЫР Анзор.
